CELEX: 52007PC0091
Language: el
Date: 2007-03-06
Title: Πρόταση οδηγία του Ευρωπαϊκου Κοινοβουλίου και του Συμβουλίου για την τροποποίηση της οδηγίας 78/855/ΕΟΚ του Συμβουλίου περί των συγχωνεύσεων των ανωνύμων εταιρειών και της οδηγίας 82/891/ΕΟΚ για τη διάσπαση των ανωνύμων εταιρειών όσον αφορά την απαίτηση για τη σύνταξη έκθεσης από ανεξάρτητο εμπειρογνώμονα σε περίπτωση συγχώνευσης ή διάσπασης [SEC(2007) 298] [SEC(2007) 300]

Σημαντική ανακοίνωση νομικού περιεχομένου

|

52007PC0091

Πρόταση οδηγία του Ευρωπαϊκου Κοινοβουλίου και του Συμβουλίου για την τροποποίηση της οδηγίας 78/855/ΕΟΚ του Συμβουλίου περί των συγχωνεύσεων των ανωνύμων εταιρειών και της οδηγίας 82/891/ΕΟΚ για τη διάσπαση των ανωνύμων εταιρειών όσον αφορά την απαίτηση για τη σύνταξη έκθεσης από ανεξάρτητο εμπειρογνώμονα σε περίπτωση συγχώνευσης ή διάσπασης [SEC(2007) 298] [SEC(2007) 300]  /* COM/2007/0091 τελικό - COD 2007/0035 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 6.3.2007COM(2007) 91 τελικό2007/0035 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 78/855/ΕΟΚ του Συμβουλίου περί των συγχωνεύσεων των ανωνύμων εταιρειών και της οδηγίας 82/891/ΕΟΚ για τη διάσπαση των ανωνύμων εταιρειών όσον αφορά την απαίτηση για τη σύνταξη έκθεσης από ανεξάρτητο εμπειρογνώμονα σε περίπτωση συγχώνευσης ή διάσπασης(υποβληθείσα από την Επιτροπή) [ SEC(2007) 298][SEC(2007) 300]ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης-  Αιτιολόγηση και στόχοι της πρότασηςΈνα μεγάλο μέρος της νομοθεσίας της ΕΚ θεσπίστηκε για τη διόρθωση αστοχιών της αγοράς και για την εξασφάλιση ίσων όρων ανταγωνισμού σε κοινοτικό επίπεδο. Οι στόχοι αυτοί μπορούσαν συχνά να επιτευχθούν μόνο με την επιβολή υποχρεώσεων στις επιχειρήσεις για την παροχή πληροφοριών και την υποβολή έκθεσης για την εφαρμογή της νομοθεσίας.Με τον καιρό ορισμένες από τις διαδικασίες αυτές έγιναν χρονοβόρες ή παρωχημένες. Αυτός ο περιττός διοικητικός φόρτος εμποδίζει την οικονομική δραστηριότητα και έχει αρνητικό αντίκτυπο στην ανταγωνιστικότητα των ευρωπαϊκών επιχειρήσεων.Η Επιτροπή έχει δεσμευτεί για την όσο το δυνατόν μεγαλύτερη μείωση των αναίτιων εμποδίων. Αυτό αποτελεί μέρος της στρατηγικής για τη βελτίωση της νομοθεσίας και έχει ζωτική σημασία για την επίτευξη των στόχων της Λισαβόνας για μεγαλύτερη οικονομική μεγέθυνση και περισσότερες θέσεις εργασίας.-  Γενικό πλαίσιοΣτις 14 Νοεμβρίου 2006 η Επιτροπή παρουσίασε μια στρατηγική επισκόπηση του προγράμματος για τη βελτίωση της νομοθεσίας στην Ευρωπαϊκή Ένωση (COM (2006) 689), συμπεριλαμβανομένης πρότασης για τη μείωση του διοικητικού φόρτου για τις επιχειρήσεις κατά 25% έως το 2012.Στο παράρτημα ΙΙΙ του προγράμματος δράσης για τη μείωση του διοικητικού φόρτου στην ΕΕ (COM(2007) 23), το οποίο βασίστηκε σε ευρεία διαβούλευση με τους ενδιαφερομένους και σε προτάσεις των κρατών μελών και εμπειρογνωμόνων της Επιτροπής, προσδιορίζονται δέκα συγκεκριμένες προτάσεις για ταχεία υλοποίηση. Οι ενέργειες για ταχεία υλοποίηση αποβλέπουν στη σημαντική μείωση του διοικητικού φόρτου στις επιχειρήσεις μέσω νομοθετικών αλλαγών μικρότερης σημασίας χωρίς την αμφισβήτηση του επιπέδου προστασίας ή του αρχικού σκοπού της νομοθεσίας.Μία από αυτές τις προτάσεις για ταχεία υλοποίηση αφορά την οδηγία 78/855/ΕΟΚ του Συμβουλίου περί των συγχωνεύσεων των ανωνύμων εταιρειών και την οδηγία 82/891/ΕΟΚ για τη διάσπαση των ανωνύμων εταιρειών. Ο στόχος αυτής της πρότασης είναι η άρση του περιττού διοικητικού φόρτου στις επιχειρήσεις δίνοντας στους μετόχους την άμεση[1] δυνατότητα να απορρίψουν τη γραπτή έκθεση των εμπειρογνωμόνων σχετικά με το σχέδιο όρων συγχώνευσης ή διάσπασης, εάν το επιθυμούν. Αυτό θα ευθυγραμμίσει τις δύο οδηγίες με τις τρέχουσες απαιτήσεις στη δέκατη οδηγία για το εταιρικό δίκαιο (οδηγία 2005/56/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, για τις διασυνοριακές συγχωνεύσεις κεφαλαιουχικών εταιρειών).-  Ισχύουσες διατάξεις στον τομέα τον οποίο αφορά η πρότασηΟι υφιστάμενες διατάξεις τις οποίες η παρούσα πρόταση επιδιώκει να τροποποιήσει είναι τα άρθρα 9 και 11 της οδηγίας 78/855/ΕΟΚ του Συμβουλίου περί των συγχωνεύσεων των ανωνύμων εταιρειών και τα άρθρα 8 και 9 της οδηγίας 82/891/ΕΟΚ του Συμβουλίου για τη διάσπαση των ανωνύμων εταιρειών.2. Διαβουλεύσεις με τα ενδιαφερόμενα μέρη και αξιολογηση αντικτυπου-  Διαβούλευση με τα ενδιαφερόμενα μέρηΜέθοδοι διαβούλευσηςΣτο πρόγραμμα δράσης της 24ης Ιανουαρίου 2007 η Επιτροπή παρουσίασε δέκα συγκεκριμένες προτάσεις ενεργειών ταχείας υλοποίησης. Οι προτάσεις αυτές βασίστηκαν σε διαβουλεύσεις με εμπειρογνώμονες και, ιδίως, σε ένα πιλοτικό σχέδιο που συγκρίνει τις βασικές μετρήσεις διοικητικού φόρτου στην Τσεχική Δημοκρατία, τη Δανία, τις Κάτω Χώρες και το Ηνωμένο Βασίλειο το 2006.Μία από αυτές τις ενέργειες για ταχεία υλοποίηση αφορούσε το εταιρικό δίκαιο και πρότεινε την «ελάφρυνση των απαιτήσεων όσον αφορά τις γραπτές εκθέσεις προς τους μετόχους σε περίπτωση συγχώνευσης και διάσπασης». Οι οδηγίες 78/855/ΕΟΚ και 82/891/ΕΟΚ προβλέπουν ότι η εταιρεία πρέπει να αναθέσει σε εμπειρογνώμονα να συντάξει έκθεση σχετικά με το σχέδιο συγχώνευσης ή διάσπασης. Η οδηγία 82/891/ΕΟΚ του Συμβουλίου δίνει στα κράτη μέλη τη δυνατότητα να μην εφαρμόσουν αυτές τις διατάξεις, εάν όλοι οι μέτοχοι και οι κάτοχοι άλλων τίτλων που παρέχουν το δικαίωμα ψήφου έχουν συμφωνήσει. Σε συνέχεια πρότασης από ορισμένα κράτη μέλη, πραγματοποιήθηκαν διαβουλεύσεις με τη συμβουλευτική ομάδα της Επιτροπής για την εταιρική διακυβέρνηση και το εταιρικό δίκαιο.Σύνοψη απαντήσεωνΟι διαβουλεύσεις με την ομάδα για την εταιρική διακυβέρνηση και το εταιρικό δίκαιο επιβεβαίωσαν ότι αυτή η απαίτηση της οδηγίας 78/855/ΕΟΚ όσον αφορά την έκθεση των εμπειρογνωμόνων σχετικά με το σχέδιο συγχώνευσης είναι υπερβολική. Όπως έχει ήδη αναγνωριστεί στο πλαίσιο της έγκρισης της οδηγίας 2005/56/ΕΚ, αυτή η απαίτηση καθίσταται περιττή διατύπωση, όταν οι μέτοχοι όλων των εταιρειών που συμμετέχουν στη συγχώνευση δεν θεωρούν την εν λόγω έκθεση αναγκαία.Περαιτέρω, η Επιτροπή έχει λάβει θετικές απαντήσεις στην παρουσίαση του προγράμματος δράσης της, συμπεριλαμβανομένης της πρότασης ταχείας υλοποίησης που συνδέεται με το εταιρικό δίκαιο. Λίγες απαντήσεις υπογράμμισαν τις ανησυχίες σχετικά με τη διαφάνεια και την προστασία των μετόχων. Οι ανησυχίες αυτές έχουν ληφθεί υπόψη στην τρέχουσα πρόταση. Ενδείκνυται συνεπώς η ευθυγράμμιση των διατάξεων των οδηγιών 78/855/ΕΟΚ και 82/891/ΕΟΚ του Συμβουλίου με την εξαίρεση που περιλαμβάνεται στην οδηγία 2005/56/ΕΚ.Αξιολόγηση αντικτύπουΚατά την αξιολόγηση του αντικτύπου εξετάστηκαν τρεις πολιτικές επιλογές:Επιλογή 1 Καμία αλλαγή πολιτικής.Επιλογή 2 Κατάργηση της απαίτησης, εκτός εάν το ζητήσουν οι μέτοχοι.Επιλογή 3 Κατάργηση της απαίτησης, όταν όλοι οι μέτοχοι συμφωνούν ότι δεν χρειάζεται.Η επιλογή 3 είναι η προτιμώμενη επιλογή, επειδή παρέχει ικανοποιητικό επίπεδο διαφάνειας και προστασίας των μετόχων, ενώ παράλληλα συμβάλλει στο στόχο της μείωσης του διοικητικού φόρτου στις εταιρείες.3. Νομικα στοιχεια της προτασης-  Σύνοψη της προτεινόμενης δράσηςΠροτείνεται να ευθυγραμμιστούν οι διατάξεις των οδηγιών 78/855/ΕΟΚ και 82/891/ΕΟΚ σχετικά με την έκθεση εμπειρογνωμόνων όσον αφορά το σχέδιο συγχώνευσης ή διάσπασης με τον αντίστοιχο κανόνα του άρθρου 8 της οδηγίας 2005/56/ΕΚ.-  Νομική βάσηΗ νομική βάση της κοινοτικής δράσης στον τομέα αυτό ορίζεται στο άρθρο 44 της συνθήκης ΕΚ.-  Αρχή της επικουρικότηταςΟι ενέργειες των κρατών μελών δεν επαρκούν για να μειώσουν το διοικητικό φόρτο στον τομέα αυτό, καθώς οι απαιτήσεις ενημέρωσης επιβλήθηκαν για συγχωνεύσεις και διασπάσεις ανώνυμων εταιριών μέσω οδηγιών της ΕΚ.Η δράση της ΕΕ θα εξασφαλίσει ότι όλες οι μελλοντικές συγχωνεύσεις και διασπάσεις ανώνυμων εταιρειών που πραγματοποιούνται στην Ευρώπη μπορούν να ωφεληθούν από αυτή τη μείωση του διοικητικού φόρτου.Συνεπώς, η πρόταση είναι σύμφωνη με την αρχή της επικουρικότητας.-  Αρχή της αναλογικότηταςΜε την πρόταση τροποποίησης των σχετικών άρθρων της οδηγίας 78/855/ΕΟΚ του Συμβουλίου και της οδηγίας 82/891/ΕΟΚ του Συμβουλίου μέσω οδηγίας, τα κράτη μέλη εξακολουθούν να έχουν επαρκές πεδίο εφαρμογής για τη μεταφορά της οδηγίας και την επίτευξη του απαιτούμενου αποτελέσματος κατά τρόπο που θεωρούν ότι είναι κατάλληλος και που αρμόζει καλύτερα στο εθνικό νομικό τους σύστημα.Η πρόταση αυτή εξασφαλίζει ότι ελαχιστοποιείται ο διοικητικός φόρτος που επιβαρύνει τους οικονομικούς φορείς στην περίπτωση συγχωνεύσεων και διασπάσεων ανώνυμων εταιρειών.-  Επιλογή νομικών μέσωνΠροτεινόμενα μέσα: ΟδηγίαΟ στόχος της μείωσης του διοικητικού φόρτου που δημιουργείται από τις απαιτήσεις ενημέρωσης που επιβάλλονται από την οδηγία 78/855/ΕΟΚ του Συμβουλίου και την οδηγία 82/891/ΕΟΚ του Συμβουλίου μπορεί να επιτευχθεί μόνο με την τροποποίηση των ανωτέρω οδηγιών, η οποία μπορεί να γίνει μέσω δεσμευτικού νομικού μέσου της ΕΚ του ίδιου τύπου και επιπέδου, με οδηγία.4. Δημοσιονομικές επιπτώσειςΗ πρόταση δεν έχει επιπτώσεις στον κοινοτικό προϋπολογισμό.5. Συμπληρωματικές πληροφορίες-  ΑπλούστευσηΗ πρόταση προβλέπει την απλούστευση των διοικητικών διαδικασιών για τους ιδιώτες.Η διοικητική διαδικασία που πρέπει να ακολουθείται από ανώνυμες εταιρείες στην περίπτωση συγχωνεύσεων και διασπάσεων θα απλοποιηθεί με την έννοια ότι ορισμένες υποχρεώσεις ενημέρωσης θα καταστούν εθελοντικές αντί υποχρεωτικές.-  Πίνακας αντιστοιχίαςΑπαιτείται από τα κράτη μέλη να κοινοποιήσουν στην Επιτροπή το κείμενο των διατάξεων μεταφοράς της οδηγίας στο εθνικό δίκαιο, καθώς και πίνακα αντιστοιχίας μεταξύ αυτών και των διατάξεων της παρούσας οδηγίας.2007/0035 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 78/855/ΕΟΚ του Συμβουλίου περί των συγχωνεύσεων των ανωνύμων εταιρειών και της οδηγίας 82/891/ΕΟΚ για τη διάσπαση των ανωνύμων εταιρειών όσον αφορά την απαίτηση για τη σύνταξη έκθεσης από ανεξάρτητο εμπειρογνώμονα σε περίπτωση συγχώνευσης ή διάσπασηςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2 στοιχείο ζ),την πρόταση της Επιτροπής[2],τη γνώμη της Ευρωπαϊκής Οικονομικής και Κοινωνικής Επιτροπής[3],Ενεργώντας σύμφωνα με τη διαδικασία του άρθρου 251 της Συνθήκης[4],Εκτιμώντας τα ακόλουθα:(1) Οι κοινοτικές πολιτικές για τη βελτίωση της νομοθεσίας, ιδίως η ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: «Στρατηγική επισκόπηση του προγράμματος για τη βελτίωση της νομοθεσίας στην Ευρωπαϊκή Ένωση[5]» και η ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: «Πρόγραμμα δράσης για τη μείωση του διοικητικού φόρτου στην Ευρωπαϊκή Ένωση[6]» τονίζει τη σημασία της μείωσης του διοικητικού φόρτου που επιβάλλεται σε επιχειρήσεις με την υφιστάμενη νομοθεσία ως καίριο στοιχείο για τη βελτίωση της ανταγωνιστικότητάς τους και για την επίτευξη των στόχων της Λισαβόνας.(2) Η οδηγία 2005/56/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005 , για τις διασυνοριακές συγχωνεύσεις κεφαλαιουχικών εταιρειών[7] προβλέπει εξαίρεση από την υποχρέωση ύπαρξης σχεδίου συγχώνευσης που εξετάζεται από ανεξάρτητο εμπειρογνώμονα και έκθεσης που εκπονείται από τον εν λόγω εμπειρογνώμονα, εάν όλοι οι μέτοχοι συμφωνούν ότι δεν χρειάζεται.(3) Η οδηγία 78/855/ΕΟΚ[8] δεν περιέχει καμία παρόμοια εξαίρεση και η οδηγία 82/891/ΕΟΚ[9] επιτρέπει στα κράτη μέλη να προβλέψουν αυτή τη δυνατότητα σύνταξης έκθεσης από εμπειρογνώμονα σχετικά με το σχέδιο διάσπασης.(4) Δεν υπάρχει λόγος να απαιτήσει κανείς αυτήν την εξέταση από ανεξάρτητο εμπειρογνώμονα, εάν όλοι οι μέτοχοι συμφωνούν ότι μπορεί να παραληφθεί.(5) Κατά συνέπεια, πρέπει να τροποποιηθούν ανάλογα οι οδηγίες 78/855/ΕΚ και 82/891/ΕΚ,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 78/855/EΟΚ τροποποιείται ως εξής:1) Στο άρθρο 10 προστίθεται η ακόλουθη παράγραφος 4:«4. Δεν απαιτείται ούτε εξέταση του σχεδίου συγχώνευσης ούτε έκθεση εμπειρογνώμονα, εάν όλοι οι μέτοχοι και οι κάτοχοι άλλων τίτλων που παρέχουν το δικαίωμα ψήφου στις εταιρείες που συμμετέχουν στη συγχώνευση έχουν συμφωνήσει.»2) Στο άρθρο 11 παράγραφος 1, το στοιχείο ε) αντικαθίσταται από το ακόλουθο κείμενο:«ε) Κατά περίπτωση, των εκθέσεων που αναφέρονται στο άρθρο 10.»Άρθρο 2Η οδηγία 82/891/EΟΚ τροποποιείται ως εξής:1) Στο άρθρο 9 παράγραφος 1, το στοιχείο ε) αντικαθίσταται ως εξής:«ε) κατά περίπτωση, των εκθέσεων που αναφέρονται στο άρθρο 8.»2) Το άρθρο 10 αντικαθίσταται από το ακόλουθο κείμενο:«Άρθρο 101. Δεν απαιτείται ούτε εξέταση του σχεδίου διάσπασης ούτε έκθεση εμπειρογνώμονα, εάν όλοι οι μέτοχοι και οι κομιστές άλλων τίτλων που παρέχουν το δικαίωμα ψήφου στις εταιρείες που συμμετέχουν στη συγχώνευση έχουν συμφωνήσει.2. Τα κράτη μέλη μπορούν να επιτρέπουν να μην εφαρμόζονται το άρθρο 7 και το άρθρο 9 παράγραφος 1 στοιχεία γ) και δ), εάν όλοι οι μέτοχοι ή οι κομιστές άλλων τίτλων που παρέχουν δικαίωμα ψήφου στις εταιρείες που συμμετέχουν στη διάσπαση, παραιτηθούν από το σχετικό τους δικαίωμα.»Άρθρο 3 Μεταφορά στο εθνικό δίκαιο1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως τις 31 Ιουλίου 2008. Κοινοποιούν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της παραπομπής αποφασίζεται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των κύριων διατάξεων εσωτερικού δικαίου που υιοθετούν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων .Άρθρο 5Η παρούσα οδηγία απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] Η οδηγία 82/891/ΕΟΚ του Συμβουλίου επί του παρόντος επιτρέπει στα κράτη μέλη να παρέχουν τη δυνατότητα στους μετόχους να αποποιούνται την έκθεση εμπειρογνώμονα σχετικά με το σχέδιο διάσπασης.[2] ΕΕ C […] της […], σ. […].[3] ΕΕ C, , σ. .[4] ΕΕ C , , σ. .[5] COM(2006) 689.[6] COM(2007) 23.[7] ΕΕ L 310 της 23.11.2005, σ. 1.[8] ΕΕ L 295 της 20.10.1978, σ. 36. Οδηγία όπως τροποποιήθηκε τελευταία με την οδηγία 2006/99/ΕΚ του Συμβουλίου (ΕΕ L 363 της 20.12.2006, σ. 37).[9] ΕΕ L 378 της 31.12.1982, σ. 47.